O Z N Á M E N I E
Národnej banky Slovenska


Národná banka Slovenska podľa § 38 ods. 5 a § 63 ods. 3 zákona č. 39/2015 Z. z. o poisťovníctve a o zmene a doplnení niektorých zákonov v znení zákona č. .../2026 Z. z. vydala

opatrenie z ... 2026 o miere nákladov na držbu použiteľných vlastných zdrojov a o absolútnej spodnej hranici minimálnej kapitálovej požiadavky na solventnosť pre poisťovne, na ktoré sa neuplatňuje osobitný režim, a pre zaisťovne, pobočky zahraničných poisťovní a pobočky zahraničných zaisťovní.

[bookmark: _Hlk107568006]	Opatrenie ustanovuje mieru nákladov na držbu použiteľných vlastných zdrojov tak, ako to určuje smernica Európskeho parlamentu a Rady (EÚ) 2025/2 z 27. novembra 2024, ktorou sa mení smernica 2009/138/ES, pokiaľ ide o proporcionalitu, kvalitu dohľadu, predkladanie informácií, opatrenia týkajúce sa dlhodobých záruk, makroprudenciálne nástroje, riziká ohrozujúce udržateľnosť a dohľad nad skupinou a cezhraničný dohľad, a ktorou sa menia smernice 2002/87/ES a 2013/34/EÚ (Ú. v. EÚ L, 2025/2, 8.1.2025) a delegované nariadenie Komisie (EÚ) 2026/269 z 29. októbra 2025, ktorým sa mení delegované nariadenie (EÚ) 2015/35, pokiaľ ide o technické rezervy, opatrenia týkajúce sa dlhodobých záruk, vlastné zdroje, akciové riziko, riziko úverového rozpätia pri sekuritizačných pozíciách, iné kapitálové požiadavky podľa štandardného vzorca, predkladanie informácií a zverejňovanie informácií, proporcionalitu a skupinovú solventnosť (Ú. v. EÚ L, 2026/269, 18.2.2026). Opatrenie tiež určuje absolútnu spodnú hranicu minimálnej kapitálovej požiadavky na solventnosť poisťovne pre neživotné poistenie, poisťovne pre životné poistenie, poisťovne, ktorá vykonáva súčasne životné poistenie a neživotné poistenie, zaisťovne a kaptívnej zaisťovne podľa smernice Európskeho parlamentu a Rady 2009/138/ES z 25. novembra 2009 o začatí a vykonávaní poistenia a zaistenia (Solventnosť II) (prepracované znenie) (Ú. v. EÚ L 335, 17.12.2009) v platnom znení v nadväznosti na oznámenie o úprave súm stanovených v smernici Európskeho parlamentu a Rady 2009/138/ES o začatí a vykonávaní poistenia a zaistenia (Solventnosť II) podľa inflácie (2021/C 423/12), uverejnené Európskou komisiou v Úradnom vestníku Európskej únie.

	Opatrenie nadobúda účinnosť 30. januára 2027.

	Opatrenie je uverejnené na webovom sídle Slov‑Lex v Registri opatrení (www.slov-lex.sk), v čiastke .../... Vestníka Národnej banky Slovenska a možno doň nazrieť vo všetkých organizačných zložkách Národnej banky Slovenska. Opatrenie je uverejnené aj na webovom sídle Národnej banky Slovenska www.nbs.sk.



